Rio de Janeiro

Rio de Janeiro, hovorovo aj Rio, je mesto v brazílskom štáte Rio de Janeiro v juhovýchodnej Brazílii. V rokoch 1763 až 1960 bolo hlavným mestom Brazílie a Portugalskej ríše (1808 – 1821). Mesto má rozlohu  a jeho metropolitná oblasť má približne 11,8 milióna obyvateľov.

Je administratívnym centrom štátu Rio de Janeiro. Počtom obyvateľov je druhé najväčšie mesto v Brazílii a tretia najväčšia metropolitná oblasť a aglomerácia v Južnej Amerike. Je 6. najväčšie mesto na americkom svetadieli a hlavná turistická destinácia na Južnej pologuli.

 História 
Viac ako dve storočia bolo Rio de Janeiro hlavným mestom. Od roku 1763 do 1815 počas portugalskej koloniálnej nadvlády, od 1815 do 1821 ako hlavné mesto Spojeného kráľovstva Portugalska, Brazílie a Algarves a od 1822 do 1960 ako hlavné mesto nezávislého štátu. V roku 1960 štatút hlavného prebralo dokončené nové hlavné mesto Brazília. V roku 2008 bolo hodnotené ako svetové mesto typu beta.

 Geografia 
Rio de Janeiro leží na pobreží Brazílie s Atlantickým oceánom, neďaleko Obratníku Kozorožca. Pobrežie je orientované na východ-západ. Jadro mesta bolo postavené na západnom brehu zálivu Guanabara.

 Súčasnosť 
Mesto je známe karnevalmi, sambou, nádhernými plážami s bielym pieskom (najznámejšie sú Copacabana a Ipanema). Ďalej je známe gigantickou sochou Ježiša Krista Vykupiteľa (Cristo Redentor), ktorá je umiestená na vrchu Corcovado a pozerá sa na celé Rio de Janeiro. Ďalšou známou dominantou mesta je Pao de Acúcar (Cukrová homoľa), ktorá ponúka dychberúce výhľady na mesto.

Najväčšia socha Krista na svete, týčiaca sa nad mestom, ktorá od roku 2013 stráži Svetové dni mládeže (JMJ), ktoré zvoláva pápež Rímskokatolíckej cirkvi. Svetové dni mládeže sa konajú každý rok. Raz sa konajú v niektorom z miest sveta a dvakrát vo Vatikáne. Stretnutia mládeže vo svetových mestách sú jedny z najväčších podujatí ktorých sa zúčastňujú milióny mladých ľudí zo všetkých kontinentov sveta.

 Doprava 
V meste a jeho blízkosti sa nachádzajú tri civilné letiská, Medzinárodné letisko Galeão, kde hlavnú časť leteckých liniek tvoria všetky zahraničné a väčšina domácich destinácií, Letisko Santos Dumont, ktoré prevádzkuje viacero spojení so Sao Paulom a letov na krátke a stredné vzdialenosti a letisko Jacarepaguá, používané väčšinou pre súkromné lety.
Prístav mesta je tretím najvyťaženejším v krajine. 
Metro Rio de Janeira má dve linky s celkovou dĺžkou  a 32 staníc. V pokročilom štádiu príprav je rozsiahly projekt ľahkého metra http://www.portomaravilha.com.br/web/esq/projEspVLT.aspx s piatimi linkami, ktorý má prepojiť centrum mesta s letiskom Santos Dumont, hlavnou autobusovou a železničnou stanicou.

 Osobnosti mesta 
 Oscar Niemeyer (* 1907 – † 2012), architekt
 Garrincha (* 1933 – † 1983), futbalista
 Paulo Coelho (* 1947), spisovateľ
 Nelson Piquet (* 1952), jazdec F-1
 Zico (* 1953), futbalista
 Jorginho (* 1964), futbalista
 Romário (* 1966), futbalista
 Marc-Kevin Goellner (* 1970), nemecký tenista
 Ronaldo (* 1976), futbalista
 Julio César (* 1979), futbalový brankár
Adriano (* 1982), futbalista
 Kevin Kurányi (* 1982), nemecký futbalista
 Eduardo da Silva (* 1983), chorvátsky futbalista
 Jymmy Dougllas França (* 1984), futbalista
 Marcelo Vieira (* 1988), futbalista

 Partnerské mestá 
  Arganil, Portugalsko, 1999
  Atlanta, Georgia, USA, 1972
  Bagé, Rio Grande do Sul, Brazília, 2011
  Barcelona, Španielsko, 1972
  Buenos Aires, Argentína, 1996
  Bukurešť, Rumunsko, 2002
  Cabeceiras de Basto, Portugalsko, 1999
  Caracas, Venezuela, 2006
  Casablanca, Maroko, 2010
  Coimbra, Portugalsko (2008)
  Espinho, Portugalsko (1998)
  Guimarães, Portugalsko (1998)
  Istanbul, Turecko (1965)
  Jeruzalem, Izrael (2006)
  Kóbe, Japonsko (1969)
  Kolín nad Rýnom, Nemecko, 2011  Kyjev, Ukrajina, 2008
  Liverpool, Spojené kráľovstvo (2004)
  Luanda, Angola, 2011
  Newark, New Jersey, USA, 2006
  Nantes, Francúzsko (1994)
  Olhão, Portugalsko (2008)
  Ramalláh, Palestína, 2002
  Rufisque, Senegal (2000)
  Saint-Tropez, Francúzsko (2006)
  San José, Kostarika (2005)
  Santa Cruz de Tenerife, Španielsko (1984)
  Santo Tirso, Portugalsko (2000)
  São Borja, Brazília (2005)
  Soul, Kórejská republika (2005)
  Tunis, Tunisko 1993
  Vila Nova de Gaia, Portugalsko (2006)

 Referencie 

 Iné projekty 

 Externé odkazy 

 Rio de Janeiro Photo Gallery - Year of Brazil at Queens College, CUNY 
 Fotografie 
 Turistické atrakcie 
 AboutBrasil/Rio de Janeiro - The Marvellous City 


Kategória:Mestá v Brazílii
Kategória:Prístavné mestá Atlantického oceánu
Kategória:Bývalé hlavné mestá
Kategória:Prístavné mestá v Brazílii
Kategória:Sídla v štáte Rio de Janeiro